ΕΙΣΗΓΗΣΗ ΜΕ ΘΕΜΑ:
«ΧΡΗΜΑΤΟΔΟΤΙΚΑ ΜΕΣΑ ΤΟΥ ΠΡΑΣΙΝΟΥ ΤΑΜΕΙΟΥ ΓΙΑ ΤΟΥΣ ΔΗΜΟΥΣ»
Εισηγητής: Παναγιώτης Βασιλείου, πρόεδρος Πράσινου Ταμείου
Η σημερινή ημερίδα είναι σημαντική, όχι μόνο για το περιεχόμενο της, αλλά κυρίως για τη χρονική στιγμή στην οποία πραγματοποιείται.
Από τη πλευρά μου θεωρώ σημαντικό, ότι μου δίνεται η δυνατότητα να ενημερώσω για πρώτη φορά τις νέες δημοτικές αρχές, στις οποίες εύχομαι κάθε επιτυχία στο έργο τους.
Οι Δήμοι αποτελούν ένα κατεξοχήν αποκεντρωμένο αναπτυξιακό θεσμό και το Πράσινο Ταμείο ένα κατεξοχήν αναπτυξιακό εργαλείο δημόσιου χαρακτήρα. Ειδικότερα, στην σημερινή δύσκολη οικονομική συγκυρία, μπορούν να συμβάλλουν σημαντικά στην αναπτυξιακή διαδικασία με στόχο τη βελτίωση  του οικονομικού περιβάλλοντος.
Το Πράσινο Ταμείο είναι Νομικό Πρόσωπο Δημοσίου Δικαίου, εποπτευόμενο από το Υπουργείο Περιβάλλοντος, Ενέργειας και Κλιματικής Αλλαγής. Αποτελεί μετεξέλιξη του Νομικού Προσώπου Δημοσίου Δικαίου με την επωνυμία «Ειδικό Ταμείο Εφαρμογής Ρυθμιστικών και Πολεοδομικών  Σχεδίων» (ΕΤΕΡΠΣ) με σκοπό τη χρηματοδότηση της εφαρμογής ρυθμιστικών και πολεοδομικών σχεδίων. Είναι ένα νέο χρηματοδοτικό εργαλείο και βρίσκεται στο τρίτο έτος της λειτουργίας του, καθώς ουσιαστικά η δράση του ξεκινά από το 2011 και μετά: Με την ψήφιση του ν. 3889/2010 «Χρηματοδότηση Περιβαλλοντικών Παρεμβάσεων, Πράσινο Ταμείο, Κύρωση Δασικών Χαρτών και άλλες διατάξεις» (ΦΕΚ 182 Α’).
Με το νόμο αυτό προσδιορίζεται ο σκοπός του που είναι:
Η διαχειριστική, οικονομική, τεχνική και χρηματοπιστωτική υποστήριξη προγραμμάτων, μέτρων, παρεμβάσεων και ενεργειών για:
· την ανάδειξη και αποκατάσταση του περιβάλλοντος και την αντιμετώπιση της κλιματικής αλλαγής, 
· τη στήριξη της περιβαλλοντικής πολιτικής της Χώρας 
· την εξυπηρέτηση του δημόσιου και κοινωνικού συμφέροντος μέσω της διοίκησης, διαχείρισης και αξιοποίησης των πράσινων πόρων.
Για την υλοποίηση των σκοπών του το Πράσινο Ταμείο καταρτίζει και υλοποιεί χρηματοδοτικά προγράμματα.
Αν και αναφέρεται ότι το Π.Τ., αποτελεί συνέχεια του ΕΤΕΡΠΣ, στην ουσία πρόκειται για μία εντελώς νέα δομή στην οποία μεταφέρονται οι πόροι των ειδικών λογαριασμών του γαλάζιου ταμείου και του ειδικού φορέα δασών και κυρίως οι λεγόμενοι πράσινοι πόροι, από εισπράξεις προστίμων για περιβαλλοντικούς σκοπούς. Όμως ένας από τους βασικούς λόγους δημιουργίας του Πράσινου Ταμείου, είναι οι πόροι περιβαλλοντικού ισοζυγίου που αφορούν την είσπραξη των προστίμων για τους ημιυπαίθριους χώρους και τα αυθαίρετα.
ΕΤΕΡΠΣ
Εδώ να αναφέρω ότι η μετάβαση από το ΕΤΕΡΠΣ στο Πράσινο Ταμείο συνοδεύθηκε από ένα μεταβατικού χαρακτήρα πρόγραμμα, για την χρηματοδότηση έργων, των οποίων η πίστωση είχε εγκριθεί από το παλιό ΕΤΕΡΠΣ με υπουργικές αποφάσεις.
Από τις πρώτες προτεραιότητες της νέας διοίκησης ήταν το λογιστικό κλείσιμο του ΕΤΕΡΠΣ.
Ενός προγράμματος χωρίς αρχή, μέση και τέλος του οποίου η υλοποίηση έφτανε σε υπουργικές αποφάσεις που είχαν εκδοθεί ακόμη και πριν 10 χρόνια!
Μετά από ομόφωνη απόφαση του Διοικητικού Συμβουλίου μας, έχει ήδη εκδοθεί Υπουργική απόφαση με την οποία το ΕΤΕΡΠΣ κλείνει οριστικά, τον Φεβρουάριο του 2015. 
Η απόφαση αυτή είναι σημαντική απελευθερώνει πόρους, και σηματοδοτεί την έναρξη της πραγματικής λειτουργίας του Πράσινου Ταμείου.
Η μέχρι σήμερα χρηματοδότηση για τους Δήμους γινόταν μετά από πρόσκληση, για την υποβολή προτάσεων και ακολούθως εγκρίσεις έργων μετά από συγκριτική αξιολόγηση των προτάσεων, στα πρότυπα του ΕΣΠΑ. Από τα βασικά προβλήματα αυτής της μεθόδου είναι, ότι ενώ αρχικά είχε σχεδιασθεί ένα πρόγραμμα για τη περίοδο 2012-2015, στην πραγματικότητα εφαρμοζόταν ένα ετήσιο πρόγραμμα σε πολύ στενό χρονικό πλαίσιο. 
Η έγκριση του έργου γινόταν στα μέσα του χρόνου και η υλοποίηση έπρεπε να γίνει σε διάστημα 3 – 4 μηνών. Στη περίπτωση που δεν γινόταν έγκαιρα πληρωμή τα χρήματα επέστρεφαν στο κρατικό προϋπολογισμό.
Τα βασικά προγράμματα χρηματοδότησης των δήμων  είναι «Αστική Αναζωογόνηση 2012-2015», «Απόκτηση και Διαμόρφωση Κοινόχρηστων Χώρων» και «Ολοκλήρωση Πολεοδομικού Σχεδιασμού».
Το σύνολο των πόρων που έχουν διατεθεί μέχρι σήμερα από το Πράσινο Ταμείο, ανέρχεται σε 140.185.262.,21 ευρώ.
	ΣΥΝΟΛΙΚΕΣ ΔΕΣΜΕΥΣΕΙΣ ΑΠ΄ΑΡΧΗΣ ΛΕΙΤΟΥΡΓΙΑΣ ΕΩΣ ΚΑΙ 30-9-2014

	 
	ΔΕΣΜΕΥΣΕΙΣ 2011
	ΔΕΣΜΕΥΣΕΙΣ 2012
	ΔΕΣΜΕΥΣΕΙΣ 2013
	ΔΕΣΜΕΥΣΕΙΣ 2014

	ΠΡΟΓΡΑΜΜΑ ΑΠΟΚΤΗΣΗΣ ΚΑΙ ΔΙΑΜΟΡΦΩΣΗΣ ΕΛΕΥΘΕΡΩΝ ΚΟΙΝΟΧΡΗΣΤΩΝ ΧΩΡΩΝ ΚΑΙ ΔΙΑΤΗΡΗΤΕΩΝ ΚΤΙΡΙΩΝ ΣΤΙΣ ΠΟΛΕΙΣ
	40.000.000,00 €
	11.945.916,92 €
	10.260.484,00 €
	10.070.000 €

	ΑΣΤΙΚΗ ΑΝΑΖΩΟΓΟΝΗΣΗ
	
	16.398.540,58 €
	18.604.816,28 €
	17.150.000 €

	ΑΣΤΙΚΗ ΑΝΑΖΩΟΓΟΝΗΣΗ (ΣΥΝΕΧΙΖΟΜΕΝΑ ΕΡΓΑ ΑΠΟ ΤΟ 2012)
	
	
	1.435.020,91 €
	

	ΟΛΟΚΛΗΡΩΣΗ ΠΟΛΕΟΔΟΜΙΚΟΥ ΣΧΕΔΙΑΣΜΟΥ
	
	6.114.039,76 €
	3.435.833,31 €
	4.000.000 €

	ΓΕΝΙΚΟ ΣΥΝΟΛΟ ΑΝΑ ΕΤΟΣ
	40.000.000,00 €
	34.971.899,26 €
	33.993.362,95 €
	31.220.000,00 €


Ειδικά για τους κοινόχρηστους χώρους η εξέλιξη της παρακαταθήκης φαίνεται στον ακόλουθο πίνακα – γράφημα:
	ΣΤΑΔΙΑΚΕΣ ΕΚΤΑΜΙΕΥΣΕΙΣ Κ.Χ. ΑΝΑ ΕΤΟΣ
	

	
	2012
	2013
	2014
	

	ΔΕΣΜΕΥΣΗ 40 εκ. για Κ.Χ. 48 στρ.
	13.187.566,52 €
	15.284.178,10 €
	3.870.178,50 €
	

	ΔΕΣΜΕΥΣΗ 12 εκ. για Κ.Χ. 5,5 στρ.
	
	
	4.803.840,00 €
	

	ΔΕΣΜΕΥΣΗ 8,49 εκ. για Κ.Χ. 4 στρ.
	
	
	2.203.939,48 €
	

	ΣΥΝΟΛΑ
	13.187.566,52 €
	15.284.178,10 €
	10.877.957,98 €

Πόροι μέσω Δ.Ο.Υ.
Οι συνολικοί πόροι που προβλέπονται, έχουν καταγραφεί και ταξινομηθεί με την υπ’ αριθμ. 4503/2012 απόφαση του Υπουργού ΠΕΚΑ (ΦΕΚ Β’ 3184).
Στην ισχύουσα νοµοθεσία προβλέπονται διάφορες (πλέον των 100) κατηγορίες εσόδων και πόρων για την προστασία του περιβάλλοντος, οι οποίες αποτελούν αντικείμενο διαχείρισης του Πράσινου Ταμείου .
Οι πόροι στην συντριπτική τους πλειοψηφία εισπράττονται μέσω ειδικών κωδικών που τηρούνται στις κατά τόπο αρμόδιες Δ.Ο.Υ., οι οποίες στη συνέχεια οφείλουν να αποδώσουν τους πόρους αυτούς στο Πράσινο Ταμείο, είτε απευθείας είτε μέσω του εποπτεύοντος Υπουργείου (ΥΠΕΚΑ).
Στην πραγματικότητα όμως, οι πόροι αυτοί δεν από δίδονται στο σύνολό τους στο Πράσινο Ταμείο ή στο εποπτεύον Υπουργείο ΠΕΚΑ, και δεν είναι εμφανής η προέλευσή τους.
Είναι από τις πρώτες προτεραιότητες μας η ανάπτυξη ενός συστήματος παρακολούθησης όλων αυτών των κατηγοριών των πόρων και η ένταξή τους στο συνολικό Προϋπολογισμό μας.
Πόροι περιβαλλοντικού ισοζυγίου
Οι βασικοί πόροι του περιβαλλοντικού ισοζυγίου είναι:
· το ειδικό πρόστιμο διατήρησης για την αποκατάσταση του περιβάλλοντος του άρθρου 5 του ν. 3843/2010 για τους ημιυπαίθριους χώρους και 
· το ενιαίο ειδικό πρόστιμο αυθαίρετης κατασκευής ή αυθαίρετης αλλαγής χρήσης του άρθρου 24 του ν. 4014/2011 για την ρύθμιση αυθαιρέτων.
Τον Αύγουστο του 2013 δημοσιεύθηκε ο ν. 4178/2013 «Αντιμετώπιση της Αυθαίρετης Δόμησης - Περιβαλλοντικό Ισοζύγιο και άλλες διατάξεις» (ΦΕΚ Α’ 174)
Σύμφωνα με το άρθρο 39 του ν. 4178/2013, το ενιαίο ειδικό πρόστιμο αποδίδεται υπέρ του Πράσινου Ταμείου, κατατίθεται σε ειδικό κωδικό αριθμό υπό τον τίτλο «Περιβαλλοντικό Ισοζύγιο».
Ουσιαστικά με το νόμο αυτό οι πόροι πρέπει να διατίθενται ανταποδοτικά, για την αντιστάθμιση των δυσμενών συνεπειών από τις συνέπειες της αυθαίρετης δόμησης.
Οι επιμέρους λεπτομέρειες εφαρμογής των διατάξεων του συγκεκριμένου νόμου θα καθοριστούν με κοινή απόφαση των Υπουργών Οικονομικών και Περιβάλλοντος, Ενέργειας και Κλιματικής Αλλαγής. 
Οι δράσεις περιβαλλοντικού ισοζυγίου που περιγράφονται στο άρθρο 40 του ν. 4178/2013 παρατίθενται στον πίνακα:
Πίνακας 2
	Α/Α
	ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ

	1
	Κατεδαφίσεις αυθαιρέτων κτισμάτων σε δασικές και αναδασωτέες εκτάσεις, αρχαιολογικούς χώρους, αιγιαλούς, ποτάμια, λίμνες και ρέματα, για τα οποία έχει εκδοθεί οριστική και αμετάκλητη δικαστική απόφαση

	2
	Χρηματοδότηση για δράσεις αναδάσωσης

	3
	Κατεδαφίσεις επικινδύνων ετοιμόρροπων κτισμάτων κατά το π.δ. 13/22.4.1928 (Α)

	4
	Δημιουργία και διαμόρφωση νέων κοινόχρηστων χώρων ιδίως μέσω απαλλοτριώσεων

	5
	Ανάδειξη, διαχείριση και συντήρηση υφισταμένων ελεύθερων κοινόχρηστων χώρων πρασίνου στον αστικό ιστό ιδίως μέσω αναπλάσεων και ανταλλαγών εκτάσεων

	6
	Δημιουργία κοινοχρήστων χώρων πρασίνου με υπόγειους χώρους στάθμευσης οχημάτων

	7
	Απόκτηση διατηρητέων κτιρίων και μνημείων

	8
	Αποκατάσταση δημοσίων διατηρητέων κτιρίων και μνημείων.

	9
	Διαμόρφωση /ανακαίνιση κτιρίων για επανάχρηση, που ανήκουν στην ιδιοκτησία φορέων του ευρύτερου δημόσιου τομέα, για την κάλυψη αναγκών εγκατάστασης κοινωνικών, πολιτιστικών ή εν γένει αναπτυξιακών δραστηριοτήτων

	10
	Δημιουργία, συμπλήρωση, συντήρηση, διαχείριση δικτύων κοινόχρηστων χώρων πρασίνου ή / και δικτύων πράσινων παρεμβάσεων στον αστικό ιστό

	11
	Συντήρηση, βελτίωση και αναβάθμιση της διαμόρφωσης και του αστικού εξοπλισμού ελεύθερων κοινόχρηστων χώρων, παιδότοπων και πλατειών

	12
	Συντήρηση, βελτίωση και αναβάθμιση του αστικού εξοπλισμού κάθε είδους στο δημόσιο χώρο των πόλεων

	13
	Αισθητική, λειτουργική, περιβαλλοντική, βιοκλιματική αναβάθμιση, διεύρυνση ανακατασκευή, επισκευή - συντήρηση πεζοδρομίων ή και πεζοδρόμων και επιμέρους υποδομών τους

	14
	Δημιουργία δικτύου κίνησης πεζών με πρόνοια για εμποδιζόμενα άτομα

	15
	Αισθητική αναβάθμιση όψεων κτιρίων σε αξιόλογα τουριστικά, κοινωνικά ή πολιτιστικά σημεία (κεντρικές πλατείες, κτίρια κεντρικών αξόνων, παραλιακών μετώπων κ.λπ.)

	16
	Αναβάθμιση ενεργειακή, αισθητική και κτιριολογική σχολικών κτιρίων και υπαίθριων χώρων αυτών

	17
	Καθαρισμός και οριοθέτηση ρεμάτων και έργα διευθέτησης και/ή ανάδειξης αυτών

	18
	Ανάδειξη και προστασία περιοχών που χρίζουν ειδικής προστασίας μέσω αναπλάσεων

	19
	Απομάκρυνση επικίνδυνων αποβλήτων σε αστικό και εξωαστικό περιβάλλον

	20
	Εργασίες διαμόρφωσης δωμάτων σε κτίρια ιδιοκτησίας δημοσίου φορέα

	21
	Χρηματοδότηση ολοκλήρωσης ή αναθεώρησης πολεοδομικού σχεδιασμού

	22
	Ειδικά σε παραδοσιακούς οικισμούς, περιοχές ιδιαίτερου φυσικού κάλους, ιστορικούς τόπους και οικιστικά σύνολα χαρακτηρισμένα ως μνημεία ορίζονται ως δράσεις περιβαλλοντικού ισοζυγίου:
α. Αναπλάσεις.
β. Ανάδειξη δημοσίων κτιρίων
γ. Απόκτηση διατηρητέων κτιρίων και μνημείων, καθώς και αποκατάσταση δημοσίων διατηρητέων κτιρίων και μνημείων

	23
	Σε πολυκατοικίες ορίζονται ως δράσεις περιβαλλοντικού ισοζυγίου:
α. Εργασίες διαμόρφωσης φυτεμένων δωμάτων
β. Ενοποίηση ακαλύπτων χώρων και άλλων οικοπέδων για τη δημιουργία δικτύου ελεύθερων προσβάσιμων κοινόχρηστων χώρων αποκλειστικά για πεζούς, με χρήση των ακάλυπτων χώρων των οικοπέδων

	24
	Σε εκτός σχεδίου και εκτός ορίων οικισμού περιοχές ορίζονται ως δράσεις περιβαλλοντικού ισοζυγίου οι δράσεις δημοσίου ενδιαφέροντος για την ανάδειξη και προστασία περιοχών πλησίον αρχαιολογικών χώρων, προστατευόμενων περιοχών και διατηρητέων μνημείων εντός της γεωγραφικής ενότητας του οικείου Ο.Τ.Α..


Η υλοποίηση του νέου περιβαλλοντικού ισοζυγίου-Προγραμματική σύμβαση με ΤΕΕ
Μέχρι σήμερα τα στοιχεία που αφορούν τη γεωγραφική προέλευση των πόρων, δεν υπάρχουν σε επίπεδο Δήμου αλλά συνολικά. 
Για την εφαρμογή του ανταποδοτικού συστήματος το Δ.Σ. , έχει αποφασίσει τη σύναψη προγραμματικής σύμβασης με το ΤΕΕ, για την δημιουργία, λειτουργία και συντήρηση πλατφόρμας για την ένταξη προτάσεων σε πρόγραμμα δράσεων περιβαλλοντικού ισοζυγίου.
Με το σύστημα αυτό θα υπάρχει  στο Πράσινο Ταμείο άμεση πληροφορία για την πηγή προέλευσης των προστίμων και, έτσι, θα καταστεί δυνατή η εφαρμογή της ανταποδοτικότητας των πόρων περιβαλλοντικού ισοζυγίου.
Ο Δήμος θα μπορεί να γνωρίζει απολύτως τα ποσά που καταβλήθηκαν για την τακτοποίηση αυθαιρέτων χρήσεων και κατασκευών εντός της διοικητικής περιφέρειάς τους.
Με τον τρόπο αυτό θα καταστεί δυνατή η πλήρης εφαρμογή του νόμου 4178 για το περιβαλλοντικό ισοζύγιο.
	Έσοδο
	Σύνολο 2014 (01/01-30/11)
	Σύνολο 2013
	Σύνολο 2012
	Σύνολο 2011
	Γενικά Σύνολα

	Ημιυπαίθριοι
	0,00
	18.568.318,38
	158.559.892,47
	753.191.720,57
	930.319.931,42

	Αυθαίρετα
	175.841.915,76
	210.083.244,72
	409.174.938,78
	92.481.528,52
	887.581.627,78

	Ιδιωτική πολεοδόμηση
	94.386,86
	178.899,14
	23.089,64
	
	296.375,64

	Μεταφορά συντελεστή δόμησης
	400,00
	10.554,59
	5.100,00
	
	16.054,59

	Αποσόδεις εσόδων από ΚΕΠΥΟ
	5.758,36
	4.717,24
	2.019,42
	
	12.495,02

	ΕΣΟΔΑ ΑΠΟ ΔΕΔΔΗΕ
	88.781,00
	240.790,32
	3.101.852,44
	
	3.431.423,76

	Λοιπά ανταποδοτικά έσοδα
	236,08
	
	473.520,06
	
	473.756,14

	Εσοδα από ρύπους
	
	
	3.129.750,00
	5.569.797,50
	8.699.547,50

	Έσοδα από παλιά αυθαίρετα
	6.500,00
	25.110.000,00
	4.070,13
	74.732,81
	25.195.302,94

	Έσοδα μέσω ΔΟΥ
	0
	
	16.581.147,56
	688.700,00
	17.269.847,56

	Επιστροφές από ΧΕΠ
	
	
	1.321,06
	
	1.321,06

	Έσοδα από ειδικό φορέα δασών
	13.443.570,63
	14.702.552,35
	18.149.873,87
	19.768.672,30
	66.064.669,15

	Έσοδα από ειδικό φορέα δασών
	601.738,66
	886.741,65
	1.485.093,56
	
	2.973.573,87

	Τόκοι από καταθέσεις (Τράπεζα της Ελλάδος)
	702.449,16
	2.850.281,04
	5.744.897,08
	27.857.469,88
	37.155.097,16

	Τόκοι από καταθέσεις (ΤΠκΔ)
	15.505.845,76
	32.468.059,94
	27.220.929,28
	0,00
	75.194.834,98

	Γενικά Σύνολα
	206.291.582,27
	305.104.159,37
	643.657.495,35
	899.632.621,58
	2.054.685.858,57

Περιορισμός ποσοστού διάθεσης Πράσινου Ταμείου
Σύμφωνα με το άρθρο 39 παρ. 6 του ν. 4024/2011 «Κατά τη διάρκεια εφαρμογής του Μεσοπρόθεσμου Πλαισίου Δημοσιονομικής Στρατηγικής, η διάθεση των πόρων του Πράσινου Ταμείου κατ’ έτος για τις λειτουργικές του δαπάνες και την επίτευξη των σκοπών του, δεν επιτρέπεται να υπερβαίνει το πέντε τοις εκατό (5%) επί του συνόλου των διαθεσίμων του κατά το τέλος του προηγούμενου έτους”. 
Ήδη με το άρθρο 32 παρ. 16 του ν. 4111/2013 (ΦΕΚ Α’ 18) το ποσοστό αυτό έχει διαμορφωθεί σε 2,5%.
	ΠΡΟΓΡΑΜΜΑ
	ΕΤΟΣ

	
	2011
	2012
	2013
	2014

	Αστική Αναζωογόνηση
 2012-2015
	0,00
	16.000.000,00
	15.400.000,00
	17.150.000,00

	Χρηματοδοτικό Πρόγραμμα
 «Περιβαλλοντική έρευνα – καινοτομία – 
επιδεκτικές δράσεις – διεθνής συνεργασία, (2011 – 2014)»
	0,00
	1.000.000,00
	500.000,00
	1.000.000,00

	Χρηματοδοτικά 
Προγράμματα Δασών
	14.400.000,00
	10.000.000,00
	7.500.000,00
	7.500.000,00

	Χρηματοδοτικό Πρόγραμμα 
"Απόκτηση και Διαμόρφωση Ελεύθερων Χώρων 
και Διατηρητέων Κτιρίων στις πόλεις"
	40.000.000,00
	11.945.916,92
	12.070.000,00
	13.500.000,00

	Χρηματοδοτικό Πρόγραμμα
 «Ολοκλήρωση Πολεοδομικού Σχεδιασμού»
	0,00
	6.000.000,00
	2.300.000,00
	4.000.000,00

	Χρηματοδοτικό Πρόγραμμα
 "Προστασία Θαλάσσιου Περιβάλλοντος
 και Πρόληψη / Αντιμετώπιση Θαλάσσιας Ρύπανσης"
	1.521.250,00
	2.241.500 
	2.200.000,00
	1.600.000,00

	Χρηματοδοτικό Πρόγραμμα
 "Φυσικό Περιβάλλον"
	0,00
	1.622.203,00
	2.500.000,00
	4.500.000,00

	ΕΤΕΡΠΣ
	11937717,09
	7.481.210,06
	2.622.434,46
	1.377.841,90

	ΣΥΝΟΛΑ
	67.858.967,09
	54.049.329,98
	45.092.434,46
	50.627.841,90


ΣΥΜΠΕΡΑΣΜΑΤΑ
Το 2014 ήταν η χρονιά προσαρμογής στα νέα οικονομικά δεδομένα. Η μέχρι σήμερα κατανομή των πόρων γινόταν με τα αρχικά προ της κρίσης δεδομένα και με ένα πολύπλοκο διαχειριστικό σύστημα αντίστοιχο του ΕΣΠΑ. Ένα επιπλέον πρόβλημα, ήταν ο χρονικός περιορισμός των πόρων και η απορρόφησή τους εντός του έτους. 
Αυτό είχε σαν συνέπεια μία άναρχη υλοποίηση σε χρόνους απαγορευτικούς για την ομαλή εξέλιξη των έργων. Έργα τα οποία εγκρινόταν στα μέσα του έτους έπρεπε να έχουν εκτελεσθεί και πληρωθεί μέσα σε διάστημα  4 μηνών. Επιπλέον με συνεχείς ετήσιες προσκλήσεις, υπήρχε σωρεία αιτημάτων δυσανάλογα με τον προς διάθεση προϋπολογισμό. 
Ως διοίκηση έχοντας πάντα υπόψη τις προτάσεις τόσο της ΚΕΔΕ, όσο και των Δήμων, το 2014 προχωρήσαμε σε σοβαρές τροποποιήσεις της κατανομής και διάθεσης των πόρων. 
Για να μην υπάρξει απώλεια πόρων το 2013, δημιουργήσαμε για πρώτη φορά δεσμευμένο λογαριασμό στο Τ.Π.&Δ. ύψους 12,5 εκ. €, για έργα 97 Δήμων.
Για το 2014, με πρόσφατη νομοθετική ρύθμιση (ν. 4280/2014) ορίσθηκε, για πρώτη φορά, ότι τα αδιάθετα υπόλοιπα του ετήσιου προϋπολογισμού του Ταμείου μπορούν να μεταφέρονται στην επόμενη χρήση.
Επίσης, με πρόσφατη απόφαση, του ΔΣ ολοκληρώθηκαν οι εγκρίσεις της πρόσκλησης Αστικής Αναζωογόνησης του 2013. Στην απόφαση αυτή λάβαμε υπόψη τη βαθμολογία της επιτροπής αξιολόγησης, όπως επίσης και την μέχρι σήμερα χρηματοδότηση των Δήμων. Εγκρίθηκαν έργα σε 89 Δήμους συνολικού ύψους 11,8 εκατ. €.
Επίσης εγκρίναμε την πρόσκληση με άμεση αξιολόγηση σε όλους τους Δήμους άνω των 5.000 κατοίκων που μέχρι σήμερα δεν είχαν υποβάλλει πρόταση χρηματοδότησης, προκειμένου να μπορέσουν να υποβάλλουν πρόταση 50 Δήμοι με προϋπολογισμό 8,5 εκατ. €.
Τέλος είναι σε εξέλιξη ανοιχτή πρόσκληση υποβολής προτάσεων για τη χρηματοδότηση αγοράς διατηρητέων με προϋπολογισμό 3,6 εκ. €.
Σε ότι αφορά το 2015, είναι μια σημαντική χρονιά, στην οποία με τα υφιστάμενα χρηματοδοτικά δεδομένα οι διαθέσιμοι πόροι για νέες δράσεις των Δήμων υπολογίζονται σε 25 περίπου εκ ευρώ, και ο συνολικός μαζί με τα ήδη εγκεκριμένα έργα που υλοποιούνται θα ξεπεράσει τα 50 εκ. €.
Επιπλέον σε ότι αφορά το περιβαλλοντικό ισοζύγιο μετά και τη υπογραφή της Προγραμματικής η κατανομή των πόρων θα είναι πλέον ανταποδοτικού χαρακτήρα και η χρηματοδότηση δεν θα είναι πλέον ετήσια.
Σε ότι αφορά, το περιορισμό του 2,5 %, είναι γνωστό το αίτημα της ΚΕΔΕ για αυξησή του σε 10%. Πιστεύουμε όμως ότι η εφαρμογή για πρώτη φορά του ανταποδοτικού συστήματος θα δώσει τη δυνατότητα αύξησης των πόρων, ανάλογα και με την υλοποίηση της πορείας εσόδων από τα αυθαίρετα. Επίσης η συστηματοποίηση των πόρων μέσω ΔΟΥ μπορεί να επιτρέψει, τη χρηματοδότηση δράσεων πέραν του Περιβαλλοντικού Ισοζυγίου ανάλογα με την προέλευση των πόρων.

